Source: https://www.slov-lex.sk/pravne-predpisy/SK/ZZ/2018/95/
Timestamp: 2020-07-10 14:19:24+00:00
Document Index: 14592164

Matched Legal Cases: ['§ 1', '§ 5', '§ 119', '§ 1', '§ 2', '§ 3', '§ 4', '§ 5', '§ 6', '§ 7', '§ 8']

95/2018 Z.z. - Vyhláška Ministerstva zdravotníctva... - SLOV-LEX
95/2018 Z.z.
Sestra, ktorá získala odbornú spôsobilosť na výkon odborných pracovných činností, v súlade so štandardmi v ošetrovateľstve (ďalej len „štandardy“) a v súlade s lekárskou diagnózou samostatne
posudzuje potreby osoby, rodiny alebo skupiny osôb určených geografickou oblasťou alebo spoločnými záujmami a hodnotami (ďalej len „komunita“),
určuje ošetrovateľské diagnózy, plánuje, zabezpečuje alebo uskutočňuje uspokojovanie potrieb osoby súvisiacich so zdravím, chorobou alebo umieraním a vyhodnocuje uspokojenie zistených potrieb,
zabezpečuje dodržiavanie bezpečného prostredia osoby a ochranu intimity osoby pri poskytovaní ošetrovateľskej starostlivosti,
zabezpečuje a vykonáva činnosti súvisiace s prijatím, prepustením, preložením, umieraním a úmrtím osoby,
spolupracuje s ostatnými zdravotníckymi pracovníkmi na základe plánu ošetrovateľskej starostlivosti,
vzdeláva osobu, rodinu alebo komunitu o zdravom životnom štýle, o režimových opatreniach v súvislosti s ošetrovateľskou starostlivosťou s dôrazom na sebestačnosť osoby,
odporúča používanie voľnopredajných liekov, dietetických potravín a zdravotníckych pomôcok v súvislosti s poskytovaním ošetrovateľskej starostlivosti,
koordinuje prácu zdravotníckych asistentov a sanitárov a deleguje na nich činnosti v rozsahu ich odbornej spôsobilosti,
vykonáva administratívne a dokumentačné činnosti, vystavuje potvrdenia a správy súvisiace s poskytovaním ošetrovateľskej starostlivosti,
využíva dostupné zdravotné záznamy osoby vrátane elektronických záznamov na realizáciu a dokumentovanie ošetrovateľskej starostlivosti,
posudzuje zdravotný stav osoby alebo zmenu zdravotného stavu osoby, pričom hodnotenie zdravotného stavu alebo zmenu zdravotného stavu meria pomocou hodnotiacich nástrojov a meracích nástrojov,
podieľa sa na zhodnotení stavu osoby formou kontrolného záznamu alebo dotazníka vo vzťahu k príslušnému ochoreniu alebo klinickému stavu a informuje lekára o zistených odchýlkach,
posudzuje potreby poskytovania dlhodobej ošetrovateľskej starostlivosti osobe,
meria, sleduje a interpretuje číselné údaje a klinické údaje o vitálnych funkciách osoby a o fyziologických funkciách osoby v rozsahu nevyhnutnom na poskytovanie zdravotnej starostlivosti,
zabezpečuje poskytovanie kontinuálnej ošetrovateľskej starostlivosti osobe po prepustení zo zariadenia ústavnej zdravotnej starostlivosti do prirodzeného sociálneho prostredia osoby,
riadi hygienu prostredia vrátane dezinfekcie a sterilizácie zdravotníckych pomôcok, prístrojov, nástrojov a zariadení používaných pri poskytovaní ošetrovateľskej starostlivosti a podľa stupňa náročnosti sa podieľa na dezinfekcii a sterilizácii,
odporúča ďalšiu zdravotnú starostlivosť v rozsahu ošetrovateľskej starostlivosti,
vykonáva orientačné vyšetrenie zrakovej ostrosti pomocou optotypov, orientačné vyšetrenie farbocitu a orientačné vyšetrenie sluchu,
rozhoduje o činnostiach a vykonáva činnosti súvisiace s poskytovaním ošetrovateľskej starostlivosti v závislosti od zistených potrieb osoby, rodiny a komunity,
zabezpečuje mobilizáciu osoby a ošetrovateľskú rehabilitáciu osoby a podieľa sa na prevencii porúch z imobility,
zabezpečuje aplikáciu zábalov a obkladov,
odsáva sekréty z horných dýchacích ciest a zabezpečuje ich priechodnosť, odsáva sekréty osobe so zaistenými dolnými dýchacími cestami,
ošetruje miesta zavedenia invazívnych vstupov ako drénov, periférnych a centrálnych žilových kanýl, epidurálnych katétrov, zabezpečuje a kontroluje ich funkčnosť,
ošetruje všetky typy stómií,
indikuje katetrizáciu močového mechúra, realizuje katetrizáciu močového mechúra a zavádza permanentný močový katéter u ženy, zabezpečuje funkčnosť permanentného močového katétra, zavádza rektálnu rúrku,
vyšetruje krv pomocou jednoduchých diagnostických prístrojov,
aplikuje kyslíkovú liečbu, inhalačnú liečbu, enterálnu výživu, klystíry a liečivé kúpele,
sleduje a hodnotí tekutinovú bilanciu,
vykonáva resuscitáciu osoby vrátane použitia automatického externého defibrilátora a záchranného dýchania anestéziologickou maskou v rámci neodkladnej zdravotnej starostlivosti,
realizuje preventívne opatrenia u osôb s chronickým ochorením, fyzickým alebo mentálnym postihnutím s cieľom zníženia rizika destabilizácie zdravotného stavu osoby,
spolupracuje na praktickom vyučovaní žiakov a študentov zdravotníckych odborov.
Pri výkone ošetrovateľskej praxe sestra podľa odseku 1 samostatne na základe indikácie lekára
pripravuje osobu na diagnostické a terapeutické výkony, poskytuje a zabezpečuje ošetrovateľskú starostlivosť v priebehu realizácie výkonov a po ich ukončení,
odoberá biologický materiál ako kapilárnu krv, krv z periférnej žily, krv z centrálneho žilového katétra, moč, stolicu, spútum, stery z kože, slizníc, telových dutín a rán,
preväzuje a ošetruje rany,
odstraňuje stehy z primárne zhojenej rany,
zavádza žalúdočné sondy a dvanástnikové sondy u spolupracujúcich osôb, zabezpečuje ich funkčnosť, aplikuje enterálnu výživu, ruší žalúdočné a dvanástnikové sondy,
zavádza kanylu do periférnej žily, ruší kanylu z periférnej žily,
aplikuje parenterálnu výživu,
aplikuje lieky sublinguálne, perorálne, rektálne, inhalačne, lokálne na kožu a sliznice, vaginálne, epidurálne, intrakutánne, subkutánne, intramuskulárne, intravenózne s výnimkou transfúzie krvi, krvných derivátov a kontrastných látok,
zabezpečuje riadenie administratívnych činností súvisiacich s realizáciou vyšetrení.
Sestra podľa odsekov 1 a 2 realizuje aj ošetrovateľské výkony, ktoré súvisia s diagnostickými a liečebnými výkonmi, ktoré uskutočňuje lekár pri invazívnych a neinvazívnych výkonoch chirurgickej a nechirurgickej povahy, pri podávaní kontrastných látok intravenóznou formou a podávaní transfúznych liekov a transfúznych prípravkov.
aplikuje medikamentóznu liečbu v dávkovacom rozmedzí a farmakologickom zložení na základe indikácie lekára a po posúdení potreby osoby a vyhodnocuje účinnosť liečby.
Sestra s pokročilou praxou okrem činností podľa § 1 a 2 v súlade so štandardmi a s lekárskou diagnózou samostatne
posudzuje potreby osoby, rodiny a komunity v rozsahu preventívnych opatrení a ošetrovateľskej starostlivosti,
zodpovedá za určenie a realizáciu individuálneho ošetrovateľského plánu osoby,
navrhuje a indikuje preventívne opatrenia na zabezpečenie bezpečnosti a stabilizácie zdravotného stavu osoby,
navrhuje a indikuje intervencie a postupy v rámci poskytovania ošetrovateľskej starostlivosti osobe, rodine a komunite,
rozhoduje a zodpovedá za plnenie intervencií a aplikáciu medikamentóznej liečby osobe, ktoré zodpovedajú potrebám osoby a sú v súlade s liečebným plánom určeným lekárom,
indikuje a predpisuje zdravotnícke pomôcky súvisiace s poskytovaním ošetrovateľskej starostlivosti podľa osobitného predpisu,1)
indikuje ošetrovanie primárne sa hojacej rany,
zabezpečuje dodržiavanie príslušných hygienicko-epidemiologických postupov, nariaďuje bariérový režim a dohliada nad dodržiavaním bariérového režimu pri ošetrovaní osôb,
rozhoduje o umiestňovaní osôb na lôžka v súlade s dodržiavaním hygienicko-epidemiologických zásad,
riadi prácu členov ošetrovateľského tímu,
kontroluje a analyzuje záznamy v ošetrovateľskej dokumentácii,
tvorí, reviduje a vyhodnocuje ošetrovateľské štandardy a mapy ošetrovateľskej starostlivosti, vzdelávacie plány a aplikuje ich do ošetrovateľskej praxe,
sleduje potrebu realizácie výskumu v ošetrovateľstve, realizuje ošetrovateľský výskum a jeho výsledky využíva v ošetrovateľskej praxi,
zavádza a hodnotí systém kvality ošetrovateľskej starostlivosti,
podieľa sa na odbornej príprave žiakov a študentov zdravotníckych odborov.
Sestrou s pokročilou praxou je sestra, ktorá získala vysokoškolské vzdelanie druhého stupňa v magisterskom študijnom programe v študijnom odbore ošetrovateľstvo, ak vysokoškolské vzdelanie prvého stupňa získala v bakalárskom študijnom programe v študijnom odbore ošetrovateľstvo a špecializáciu v príslušnom špecializačnom odbore a ktorá nadobudla najmenej päťročnú odbornú prax v príslušnom špecializačnom odbore. Sestrou s pokročilou praxou je aj sestra, ktorá získala vysokoškolské vzdelanie druhého stupňa v magisterskom študijnom programe v študijnom odbore ošetrovateľstvo, ak vysokoškolské vzdelanie prvého stupňa v bakalárskom študijnom programe získala v študijnom odbore ošetrovateľstvo a ktorá nadobudla najmenej osemročnú odbornú prax.
riadi, plánuje, organizuje a kontroluje plnenie strategických a operatívnych cieľov na úseku ošetrovateľstva,
spolupracuje pri zabezpečovaní dodržiavania minimálnych požiadaviek na personálne zabezpečenie a materiálno-technické vybavenie pracoviska a zabezpečuje efektívne manažovanie poskytovania ošetrovateľskej starostlivosti,
sleduje, riadi a kontroluje manažment mimoriadnej udalosti, nápravné a preventívne opatrenia, rieši krízové situácie súvisiace s poskytovaním zdravotnej starostlivosti na úseku ošetrovateľstva,
aplikuje a inovuje hodnotiace škály a nástroje používané v ošetrovateľskej praxi, zabezpečuje merateľnosť a sledovateľnosť kvality ošetrovateľskej starostlivosti,
kontroluje a metodicky usmerňuje vedenie zdravotnej dokumentácie v rozsahu ošetrovateľskej starostlivosti,
sleduje úroveň spokojnosti osôb s poskytovanou ošetrovateľskou starostlivosťou, prijíma nápravné opatrenia,
schvaľuje vzdelávacie plány, lokálne štandardy a mapy ošetrovateľskej starostlivosti, kontroluje ich dodržiavanie,
podieľa sa a dohliada na uplatňovanie výsledkov ošetrovateľského výskumu v ošetrovateľskej praxi,
spolupracuje na odbornej príprave žiakov a študentov zdravotníckych odborov.
Pôrodná asistentka, ktorá získala odbornú spôsobilosť na výkon odborných pracovných činností v súlade so štandardmi a s lekárskou diagnózou samostatne
posudzuje potreby starostlivosti v pôrodnej asistencii u ženy, rodiny alebo komunity, určuje ošetrovateľské diagnózy, plánuje, zabezpečuje alebo uskutočňuje uspokojovanie potrieb súvisiacich s reprodukčným zdravím, gynekologickou a pôrodníckou chorobou a vyhodnocuje uspokojenie zistených potrieb,
zabezpečuje dodržiavanie bezpečného prostredia ženy a ochranu intimity pri poskytovaní starostlivosti v pôrodnej asistencii,
zabezpečuje a vykonáva činnosti v rozsahu praxe pôrodnej asistencie súvisiace s prijatím, prepustením, preložením, umieraním a úmrtím osoby,
spolupracuje s ostatnými zdravotníckymi pracovníkmi na základe plánu starostlivosti v pôrodnej asistencii,
vzdeláva ženu, rodinu a komunitu o prevencii, zdravom životnom štýle, o režimových opatreniach v súvislosti so starostlivosťou v pôrodnej asistencii s dôrazom na sebestačnosť osoby ,
odporúča používanie voľnopredajných liekov, zdravotníckych pomôcok a dietetických potravín v súvislosti s poskytovaním starostlivosti v pôrodnej asistencii,
koordinuje prácu zdravotníckych asistentov a sanitárov a deleguje na nich činnosti vyplývajúce z ich odbornej spôsobilosti,
vykonáva administratívne a dokumentačné činnosti, vystavuje potvrdenia a správy súvisiace s poskytovaním starostlivosti v pôrodnej asistencii,
využíva dostupné zdravotné záznamy osoby vrátane elektronických záznamov na realizáciu a dokumentovanie starostlivosti v pôrodnej asistencii,
posudzuje zdravotný stav alebo zmenu zdravotného stavu ženy a novorodenca, pričom hodnotenie alebo zmenu zdravotného stavu meria pomocou hodnotiacich nástrojov a meracích nástrojov,
podieľa sa na zhodnotení stavu ženy formou kontrolného záznamu alebo dotazníka vo vzťahu k príslušnému ochoreniu alebo klinickému stavu a informuje lekára o zistených odchýlkach,
meria, sleduje a interpretuje číselné údaje a klinické údaje o vitálnych funkciách ženy a novorodenca a o fyziologických funkciách ženy a novorodenca v rozsahu nevyhnutnom na poskytovanie zdravotnej starostlivosti,
zabezpečuje poskytovanie kontinuálnej starostlivosti v pôrodnej asistencii žene a novorodencovi pri prepustení zo zariadenia ústavnej zdravotnej starostlivosti do prirodzeného sociálneho prostredia,
riadi hygienu prostredia vrátane dezinfekcie a sterilizácie zdravotníckych pomôcok, prístrojov, nástrojov a zariadení používaných pri poskytovaní starostlivosti v pôrodnej asistencii a podľa stupňa náročnosti sa podieľa na dezinfekcii a sterilizácii,
odporúča ďalšiu zdravotnú starostlivosť v rozsahu starostlivosti v pôrodnej asistencii,
rozhoduje o činnostiach a realizuje činnosti súvisiace s poskytovaním starostlivosti v pôrodnej asistencii v závislosti od zistených potrieb ženy, rodiny a komunity,
poskytuje poradenstvo v premenopauze, menopauze a postmenopauze, odporúča alternatívnu liečbu v období klimaktéria,
zabezpečuje mobilizáciu a ošetrovateľskú rehabilitáciu ženy a podieľa sa na prevencii porúch z imobility,
realizuje preventívne opatrenia u žien s chronickým ochorením, fyzickým alebo mentálnym postihnutím s cieľom zníženia rizika destabilizácie zdravotného stavu,
Pôrodná asistentka v priebehu predpôrodnej starostlivosti samostatne
realizuje preventívne prehliadky u žien s fyziologickou graviditou, poskytuje poradenstvo o vyšetreniach potrebných pre včasnú diagnostiku rizikového tehotenstva a odporúča lekársku starostlivosť,
vykonáva vyšetrenia pomocou dostupných a primeraných klinických prostriedkov, vyšetruje panvu pelvimetrom, vykonáva vyšetrenie vonkajšími hmatmi, stetoskopom a elektronickým fetálnym monitorom,
poskytuje informácie o včasnej diagnostike tehotnosti,
sleduje priebeh fyziologického tehotenstva, identifikuje rizikové faktory tehotenstva,
sleduje hmotnosť, fyziologické funkcie a indikuje štandardné laboratórne testy pre jednotlivé týždne tehotenstva,
zhotovuje a vyhodnocuje kardiotokografický záznam, pri patologických hodnotách a zmenách informuje lekára,
vykonáva psychofyzickú prípravu tehotnej ženy na pôrod a podporuje tehotnú ženu a jej rodinu pri výbere miesta a spôsobu pôrodu,
realizuje edukačné programy zamerané na prípravu na rodičovstvo,
vzdeláva o správnej technike dojčenia a o predchádzaní komplikáciám pri dojčení,
vzdeláva o výhodách dojčenia pre matku a dieťa, identifikuje rizikové skupiny tehotných žien, ktoré potrebujú špecifickú pomoc v podpore dojčenia,
informuje tehotnú ženu o možnostiach a rizikách náhrad materského mlieka.
Pôrodná asistentka v priebehu starostlivosti počas pôrodu samostatne
posudzuje rodičku z hľadiska fyzického stavu, psychického stavu a sociálnej situácie, usmerňuje a psychicky podporuje rodičku a sprevádzajúce osoby,
sleduje a hodnotí zdravotný stav plodu pomocou kardiotokografu a stetoskopu, fetálneho dopplera alebo elektronického fetálneho monitoru, vyhotovuje a vyhodnocuje kardiotokografický záznam, pri patologických hodnotách a zmenách informuje lekára,
identifikuje odchýlky od normálneho priebehu pôrodu a zabezpečuje následnú lekársku starostlivosť,
odporúča rodičke výber nefarmakologických metód na zmierňovanie a zvládnutie pôrodných bolestí a alternatívne polohy využívané pri vedení pôrodu,
vykonáva prvé ošetrenie fyziologického novorodenca, hodnotí jeho zdravotný stav a zabezpečuje starostlivosť počas bezprostredného popôrodného obdobia,
zabezpečuje včasné priloženie novorodenca k prsníku matky,
sleduje psychický stav a fyzický stav rodičky bezprostredne po pôrode a podľa potreby zabezpečuje okamžitú lekársku starostlivosť.
Pôrodná asistentka v priebehu popôrodnej starostlivosti samostatne
posudzuje zdravotný stav šestonedieľky a novorodenca,
podporuje šestonedieľku v dojčení,
hodnotí techniku dojčenia, posudzuje a zaznamenáva efektívnosť dojčenia,
identifikuje problémy pri dojčení a zabezpečuje pomoc, poskytuje pomoc pri dojčení pri špecifických stavoch u novorodenca,
asistuje žene a vzdeláva ženu v starostlivosti o hygienu novorodenca,
realizuje preventívne opatrenia pre zdravý vývoj novorodenca,
vykonáva návštevy v rodinách šestonedieľok,
posudzuje sociálne prostredie šestonedieľky a novorodenca a navrhuje intervencie.
Pri výkone praxe v pôrodnej asistencii, pôrodná asistentka samostatne na základe indikácie lekára
pripravuje ženu na diagnostické a terapeutické výkony, poskytuje a zabezpečuje starostlivosť v pôrodnej asistencii v priebehu realizácie výkonov a po ich ukončení,
Pôrodná asistentka podľa odseku 1 realizuje aj ošetrovateľské výkony v pôrodnej asistencii, ktoré súvisia s diagnostickými a liečebnými výkonmi, ktoré uskutočňuje lekár pri invazívnych a neinvazívnych výkonoch chirurgickej a nechirurgickej povahy, pri podávaní kontrastných látok intravenóznou formou a podávaní transfúznych liekov a transfúznych prípravkov.
Rozsah praxe pôrodnej asistencie poskytovanej pôrodnou asistentkou
s pokročilou praxou
Pôrodná asistentka s pokročilou praxou, okrem činností podľa § 5 a 6 v súlade so štandardmi a s lekárskou diagnózou samostatne
posudzuje potreby ženy, rodiny a komunity v rozsahu preventívnych opatrení a starostlivosti v pôrodnej asistencii,
zodpovedá za určenie a realizáciu individuálneho plánu starostlivosti v pôrodnej asistencii u ženy,
navrhuje a indikuje preventívne opatrenia na zabezpečenie bezpečnosti a stabilizácie zdravotného stavu ženy a novorodenca,
navrhuje a indikuje intervencie a postupy v rámci poskytovania starostlivosti v pôrodnej asistencii žene a novorodencovi,
indikuje a predpisuje zdravotnícke pomôcky súvisiace s poskytovaním starostlivosti v pôrodnej asistencii podľa osobitného predpisu,1)
riadi prácu členov tímu pôrodnej asistencie,
tvorí, vyhodnocuje a reviduje štandardy a mapy starostlivosti v pôrodnej asistencii, edukačné plány a aplikuje ich do praxe pôrodnej asistencie,
monitoruje potrebu vykonávania výskumu v pôrodnej asistencii, realizuje výskum v pôrodnej asistencii a jeho výsledky využíva v praxi,
zavádza a hodnotí systém kvality starostlivosti v pôrodnej asistencii,
Pôrodná asistentka s pokročilou praxou je pôrodná asistentka, ktorá získala vysokoškolské vzdelanie prvého stupňa v bakalárskom študijnom programe v študijnom odbore pôrodná asistencia a vysokoškolské vzdelanie druhého stupňa v magisterskom študijnom programe v študijnom odbore pôrodná asistencia a špecializáciu v príslušnom špecializačnom odbore a ktorá nadobudla najmenej päťročnú odbornú prax v príslušnom špecializačnom odbore. Pôrodná asistentka s pokročilou praxou je aj pôrodná asistentka, ktorá získala vysokoškolské vzdelanie prvého stupňa v bakalárskom študijnom programe v študijnom odbore pôrodná asistencia a vysokoškolské vzdelanie druhého stupňa v magisterskom študijnom programe v študijnom odbore pôrodná asistencia alebo v študijnom odbore ošetrovateľstvo a ktorá nadobudla najmenej osemročnú odbornú prax.
riadi, plánuje, organizuje a kontroluje plnenie strategických a operatívnych cieľov na úseku pôrodnej asistencie,
spolupracuje pri zabezpečovaní dodržiavania minimálnych požiadaviek na personálne zabezpečenie a materiálno-technické vybavenie pracoviska a zabezpečuje efektívne manažovanie poskytovania starostlivosti v pôrodnej asistencii,
sleduje, riadi a kontroluje manažment mimoriadnej udalosti, nápravné a preventívne opatrenia, rieši krízové situácie súvisiace s poskytovaním zdravotnej starostlivosti na úseku pôrodnej asistencie,
aplikuje a inovuje hodnotiace škály a nástroje používané v pôrodnej asistencii, zabezpečuje merateľnosť a sledovateľnosť kvality starostlivosti v pôrodnej asistencii,
kontroluje a metodicky usmerňuje vedenie zdravotnej dokumentácie v rozsahu starostlivosti v pôrodnej asistencii,
sleduje úroveň spokojnosti osôb s poskytovanou starostlivosťou v pôrodnej asistencii, prijíma nápravné opatrenia,
schvaľuje vzdelávacie plány, lokálne štandardy a mapy starostlivosti v pôrodnej asistencii, kontroluje ich dodržiavanie,
podieľa sa a dohliada na uplatňovanie výsledkov výskumu v pôrodnej asistencii do praxe pôrodnej asistencie,
§ 119a zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 351/2017 Z. z.
§ 1 Rozsah ošetrovateľskej praxe poskytovanej sestrou samostatne, samostatne na základe indikácie lekára a v spolupráci s lekárom
§ 2 Rozsah ošetrovateľskej praxe poskytovanej sestrou špecialistkou
§ 3 Rozsah ošetrovateľskej praxe poskytovanej sestrou s pokročilou praxou
§ 4 Rozsah ošetrovateľskej praxe poskytovanej sestrou pre riadenie ošetrovateľskej praxe
§ 5 Rozsah praxe pôrodnej asistencie poskytovanej pôrodnou asistentkou samostatne, samostatne na základe indikácie lekára a v spolupráci s lekárom
§ 6 Rozsah praxe pôrodnej asistencie poskytovanej pôrodnou asistentkou špecialistkou
§ 7Rozsah praxe pôrodnej asistencie poskytovanej pôrodnou asistentkou s pokročilou praxou
§ 8 Rozsah praxe pôrodnej asistencie poskytovanej pôrodnou asistentkou pre riadenie praxe pôrodnej asistencie
Číslo: 95/2018 Z. z.
Názov: Vyhláška Ministerstva zdravotníctva Slovenskej republiky, ktorou sa určuje rozsah ošetrovateľskej praxe poskytovanej sestrou samostatne, samostatne na základe indikácie lekára a v spolupráci s lekárom a rozsah praxe pôrodnej asistencie poskytovanej pôrodnou asistentkou samostatne, samostatne na základe indikácie lekára a v spolupráci s lekárom